REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

GRADSKO VIJEĆE GRADA DELNICA

n/r predsjednice Nade Glad

Na temelju članka 48. stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

PRIJEDLOG

II. IZMJENE

PROGRAMA GRADNJE OBJEKATA I UREĐAJA KOMUNALNE INFRASTRUKTURE U 2015. GODINI

|  |  |
| --- | --- |
| Predlagatelj |  |
| Gradonačelnik | Pročelnica JUO |
| Ivica Knežević, dipl.iur. | Gordana Piskač, dipl.ing.građ. |

**Delnice, prosinac 2015.**

**Obrazloženje prijedloga**

**II. izmjene**

**Program gradnje objekata i uređaja komunalne infrastrukture u 2015. godini**

Na temelju članka 22. stavka 4. Zakona o komunalnom gospodarstvu (“Narodne novine” broj 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 178/04, 38/09, 79/09, 49/11, 84/11, 90/11, 144/12, 56/13, 94/13 i 153/13) Predstavničko tijelo jedinice lokalne samouprave, za svaku kalendarsku godinu u skladu s predvidivim sredstvima i izvorima financiranja donosi Program gradnje objekata i uređaja komunalne infrastrukture. Program se donosi s ciljem izgradnje objekata i uređaja komunalne infrastrukture koji će omogućiti daljnji razvoj grada kao i kvalitetnije obavljanje komunalnih djelatnosti kroz bolju povezanost naselja. Programom se utvrđuje opis i opseg poslova s procjenom pojedinih troškova po programima i financijska sredstva potrebna za ostvarivanje programa, s naznakom izvora financiranja.

Izgradnja objekata i uređaja komunalne infrastrukture za javne površine, nerazvrstane ceste, javnu rasvjetu i groblja financira se iz sredstava uplaćenih po osnovi komunalnog doprinosa, šumskog doprinosa, Fonda za zaštitu okoliša i energetsku učinkovitost, kroz zaduživanje.

Program gradnje građevina za gospodarenje komunalnim otpadom djelokrug je rada Grada Delnica a osnovom Zakona o komunalnim djelatnostima (NN 26/03-pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 56/13, 94/13, 153/13) te Zakona o održivom gospodarenju otpadom (NN 94/13).

Ukupna vrijednost programa iznosi 10.138.300,00kn.

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADSKO VIJEĆE**

KLASA: 363-01/14-01/24

URBROJ: 2112-01-30-20-1-15-4

Delnice, 17. prosinca 2015

Temeljem članka 22. stavka 4. Zakona o komunalnom gospodarstvu (“Narodne novine” broj 36/95, 70/97, 128/99, 57/00, 129/00, 59/01, 26/03-pročišćeni tekst, 82/04, 38/09, 79/09, 49/11, 84/11 i 90/11, 144/12, 56/13, 94/13, 153/13), članka 38. Statuta Grada Delnica (“Službene novine Primorsko-goranske županije” broj 28/09 i 41/09, 11/13 i 20/13), članka 35. Zakona o lokalnoj i područnoj ( regionalnoj) samoupravi („Narodne novine“ br. 33/01, 60/01, 129/05, 109/07, 125/08 i 36/09, 150/11, 144/12), Gradsko vijeće Grada Delnica na današnjoj sjednici donosi

**II. izmjene**

**Programa gradnje objekata i uređaja komunalne infrastrukture u 2015. godini**

**Članak 1.**

Ovim Programom utvrđuje se građenje objekata i uređaja komunalna infrastrukture za:

|  |  |
| --- | --- |
| 1. - javne površine | 2. - održavanje čistoće |
| - nerazvrstane ceste | - odlaganje komunalnog otpada |
| - groblja | - tržnice na malo |
| - javna rasvjetu |  |

**Članak 2.**

U narednoj 2015. godini planira se izgradnja:

|  |  |  |  |  |  |  |
| --- | --- | --- | --- | --- | --- | --- |
|  | Poz. u pr. | **JAVNE POVRŠINE** | **OPIS STAVKE** | **PLAN 2015. (u kn)** | **I. izmjene**  **PLANA** | **II. izmjena PLANA** |
| 1. | 359 | otkup zemljišta za poslovno poduzetničke i stambene zone | ova aktivnost odnosi se na otkup zemljišta uglavnom unutar granica građevinskog područja kako bi se formirale nove zone gradnje naročito poslovnih zona i poslovno stambenih, a u svrhu izgradnje komunalne infrastrukture i formiranja poslovnih zona kao i stambenih zona za izgradnju novih građevina što bi bio temeljna osnova za gospodarski razvoj Grada. | 1.350.000,00 | 140.000,00 | 140.000,00 |
| 489 | uređenje deponija i prostora na kojem se vrši deponiranje materijala iz iskopa | - u svrhu sanacije onečišćenog terena kao i u svrhu osiguranja deponija za višak građevinskog materijala iz iskopa vrši se priprema i planiranje prostora određenih za to na javnim površinama koje su u vlasništvu Grada. Nakon zatrpavanja i uređenja tih prostora prilazi se planiranju i projektiranju u svrhu osmišljavanja javnih površina – trgova, dječjih igrališta, šetnica i parkova. | 30.000,00 | 15.000,00 | 0 |
| *UKUPNO* | | | **1.380.000,00** | **155.000,00** | **140.000,00** |
| **NERAZVRSTANE CESTE** | | |  |  |  |
| 359.1 | Supilova ulica II. faza | - prema izvedbenom projektu izrađenom po Geoprojekt d.d. Opatija i pripadajućem troškovniku radova nakon izmjene postojeće infrastrukture (oborinska i fekalna kanalizacija, vodovodne cijevi sa pripadajućim priključcima) pristupiti će se uređenju gornjeg stroja ceste, rekonstrukciji nogostupa, pješačkih i parkirališnih zona i voznih površina. Djelomično će se ugraditi kao završna obrada betonski opločnici, a u drugom dijelu asfalt na nogostupima debljine 4cm, na parkirnim površinama debljine 5cm, a na voznim površinama dva sloja od 10cm. Ukupna dužina zahvata je cca 1.100,00 m mjereno od raskrižja kraja I faze kod kina do kraja ulice. | 8.700.000,00 | 9.400.000,00 | 9.400.000,00 |
| 363.4 | Uređenje ulaza u Delnice |  | 150.000,00 | 150.000,00 | 200.000,00 |
|  | *UKUPNO* | | **9.250.000,00** | **9.550.000,00** | **9.600.000,00** |
| **JAVNA RASVJETA** | | |  |  |  |
| 360.1 | Manja proširenja javne rasvjete na području Grada Delnica | - tijekom proteklih godina vrši se kontinuirano proširenje javne rasvjete u manjim naseljima Grada i to na način da se iskoriste postojeći stupovi električne energije za postavljanje lampi što je znatno jeftinije a zadovoljava potrebe pojedinih sela. | 30.000,00 | 30.000,00 | 30.000,00 |
| 360.4 | Proširenje javne rasvjete na Trgu 138. brigade HV Delnice | Javna rasvjeta na Trgu 138. brigade HV u Delnicama je nedostatna te se u tijeku uređenja Trga nakon izgradnje infrastrukture ugradilo 5 stupova visine 5 m i 5 lampi LED tehnologije. | 0 | 0 | 88.000,00 |
| 363.1 | Izmjena svjetiljki javne rasvjete -ekološke | - u skladu s aktivnostima u proteklim godinama kojima se vršila izmjena starih lampi sa živinim svjetiljkama sa ekološkim lampama sa visokotlačnim natrijevim žaruljama, ova aktivnost nastavlja se s tendencijom izmjene svih svjetiljki u narednom dvogodišnjem periodu. Aktivnost je prijavljena prema Fondu za zaštitu okoliša i energetsku učinkovitost koji bi radove trebao sufinancirati u 46,78% opravdanih troškova. Ukupna vrijednost radova za 2015. god. biti će 260.000,00 kn od čega će od strane Fonda za zaštitu okoliša biti sufinancirano 65.000,00. Investicija se radi u dvije proračunske godine te je prvi dio izveden u 2014. god. s izmjenom 150 lampi a u 2015. godini će se ugraditi cca 170 novih lampi umjesto starih živinih. Na taj način smanjuje se potrošnja električne energije, svjetlozagađenje i eliminiraju se neekološke živine žarulje, te se postiže znatno veći svjetlotehnički efekt. Napravljena je studija energetske učinkovitosti i troškovnik radova s projektantskim cijenama i osnovom toga su planirana sredstva u proračunu. Ovim zahvatom u potpunosti će se eliminirati živine svjetiljke i biti će zamijenjene natrijevim. | 260.000,00 | 260.000,00 | 270.300,00 |
| *UKUPNO* | | | **290.000,00** | **290.000,00** | **388.300,00** |
| **GRAĐENJE GROBLJA** | | |  |  |  |
| 363.5 | Uređenje staza na groblju | Uslijed dotrajalosti i posljedica zimskog perioda potrebno je izvršiti uređenje staza na grobljima na području Grada Delnica | 50.000,00 | 50.000,00 | 0 |
| *UKUPNO* | | | **50.000,00** | **50.000,00** | **0** |
| **UKUPNO 1.** | | | **10.970.000,00** | **10.045.000,00** | **10.128.300,00** |
|  | | |  |  |  |
| **IZVORI FINANCIRANJA** | | |  |  |  |
| Proračun Grada | | | 1.120.000,00 |  |  |
| Komunalni doprinos | | | 450.000,00 | 350.000,00 | 520.000,00 |
| Komunalna naknada | | | 140.000,00 | 0 |  |
| PGŽ | | | 100.000,00 | 0 |  |
| Državni proračun | | | 200.000,00 | 0 |  |
| Fond za zaštitu okoliša i energetsku učinkovitost | | | 120.000,00 | 65.000,00 | 87.000,00 |
| Pravo puta | | | 80.000.00 | 0 |  |
| Šumski doprinos | | | 60.000,00 | 230.000,00 | 121.300,00 |
| Zaduživanje | | | 8.700.000,00 | 9.400.000,00 | 9.400.000,00 |
| UKUPNO | | | 10.970.000,00 | 10.045.000,00 | 1.128.300,00 |
| **2.** | **PROGRAM ZAŠTITE OKOLIŠA** | | |  |  |  |
| 493.4 | Izrada dokumentacije vezane za gospodarenje otpadom | Sukladno Zakonu o održivom gospodarenju otpadom potrebno je izraditi (uskladiti) planove gospodarenja otpadom, izraditi Izvješća o Planu gospodarenja otpadom, po potrebi i reviziju samog Plana gospodarenja otpadom, te dokumentacije za odlaganje građevinskog otpada. | 10.000,00 | 10.000,00 | 10.000,00 |
| **UKUPNO 2.** | | | | **10.000,00** | **10.000,00** | **10.000,00** |
| **IZVORI FINANCIRANJA** | | | |  |  |  |
| Proračun Grada | | | | 10.000,00 | 10.000,00 | 10.000,00 |
| UKUPNO | | | | 10.000,00 | 10.000,00 | 10.000,00 |
| **SVEUKUPNO 1+2** | | | | 10.980.000,00 | 10.055.000,00 | 10.138.300,00 |

**Članak 3.**

Dinamika izvođenja radova uskladiti će se s dinamikom ostvarivanja prihoda navedenih pod člankom 2. ove Izmjene Programa.

**Članak 4.**

Ove izmjene Programa stupaju na snagu osmog dana od objave u Službenim novinama Grada Delnica.

**GRADSKO VIJEĆE GRADA DELNICE**

**Predsjednica**

**Nada Glad**