REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

GRADSKO VIJEĆE GRADA DELNICA

n/r predsjednice Nade Glad

Na temelju članka 48. stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

PRIJEDLOG

IV. IZMJENA I DOPUNA ODLUKE O NERAZVRSTANIM CESTAMA

|  |  |
| --- | --- |
| Predlagatelj |  |
| Gradonačelnik | Pročelnica JUO |
| Ivica Knežević, dipl.iur. | Gordana Piskač, dipl.ing.građ. |

**Delnice, prosinac 2015.**

OBRAZLOŽENJE

Upravljanje nerazvrstanim cestama uređeno je člankom 107. Zakona o cestama (Narodne novine 84/11, 18/13, 22/13, 54/13, 148/13, 92/14) prema kojem se upravljanje, građenje i održavanje nerazvrstanih cesta obavlja na način propisan za obavljanje komunalnih djelatnost u skladu s propisima kojima se uređuje komunalno gospodarstvo. Grad Delnice je tu materiju uredio Odlukom o nerazvrstanim cestama (Službene novine Primorsko – goranske županije br. 9/11, 36/12 i 34/14).

Spomenutom odredbom Zakona obvezane su jedinice lokalne samouprava ustrojiti jedinstvenu bazu podataka o nerazvrstanim cestama. Grad Delnice je ustrojio jedinstvenu bazu podataka koja je objavljena u Službenim novinama Primorsko – goranske županije br. 36/12. Ovim prijedlogom izmjena i dopuna Odluke o nerazvrstanim cestama dopunjuje se registar nerazvrstanih cesta sa stupcem koji označava katastarske čestice na kojima se ceste nalaze. Navedeno je potrebno da bi se izvršila prijava na Mjeru 7: Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020.

Predlaže se Gradskom vijeću Grada Delnica da donese Odluku na način kako je predložena.

Temeljem članka 107. Zakona o cestama (NN 84/11, 18/13, 22/13, 54/13, 148/13, 92/14), članka 3. stavka 1. Zakona o komunalnom gospodarstvu (NN 36/95, 70/97, 128/ 99, 57/00, 129/00, 59/01, 26/03 - pročišćeni tekst, 82/04, 110/04, 178/04, 38/09, 79/09, 153/09, 49/11, 84/11 i 90/11),  članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12 i 19/13) i članka 38. Statuta Grada Delnica (SN PGŽ 28/09, 41/09, 11/13 i 20/13 pročišćeni tekst, 6/15), Gradsko vijeće Grad Delnica na sjednici održanoj 17. prosinca 2015. godine donosi

**ODLUKA**

**O IV. IZMJENAMA I DOPUNAMA ODLUKE O NERAZVRSTANIM CESTAMA**

Članak 1.

Registar nerazvrstanih cesta koji je sastavni dio Odluke o nerazvrstanim cestama (SN PGŽ 9/11, 36/12, 34/14 i Službene novine Grada Delnice 6/15) mijenja se i donosi se novi registar koji je prilog ove Odluke. U registar se dodaje stupac koji označava katastarske čestice na kojima se ceste nalaze.

Članak 2.

Ova Odluka i registar nerazvrstanih cesta objavit će se u »Službenim novinama Grada Delnica«.

Članak 3.

Ova Odluka stupa na snagu osmog dana od dana objave u » Službenim novinama Grada Delnica«.

KLASA: 363-15/11-01/02

URBROJ: 2112-01-30-20-2-15-05

Delnice, 17. prosinca 2015.

**GRADSKO VIJEĆE GRADA DELNICA**

**Predsjednica**

**Nada Glad, v.r.**