REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

**GRADSKO VIJEĆE GRADA DELNICA**

n/r predsjednice Nade Glad

Na temelju članka 48. Stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

**NACRT**

**ODLUKE**

**o prihvaćanju donacije građe zavičajne zbirke**

**Pročelnica Gradonačelnik**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

**Delnice, prosinac 2015.**

Temeljem članka 48. Zakona o lokalnoj i područnoj (regionalnoj) samoupravi ( „Narodne novine“ broj 33/01, 60/01, 129/05, 109/07, 125/08, 36/09, 150/11, 144/12 i 19/13) te članka 17. Statuta Grada Delnica („Službene novine Primorsko-goranske županije“ broj 28/09, 41/09, 11/13, 20/13-pročišćeni tekst i 6/15) Gradsko vijeće Grada Delnica donosi

**ODLUKU**

**o prihvaćanju donacije građe zavičajne zbirke**

**Članak 1.**

Izvršen je popis građe zavičajne zbirke koja se nalazi dijelom izložena u Kući Rački a dijelom je pohranjena u prostorijama Muzičke škole. Ukupno je popisano i inventarizirano 594 predmeta.

Građa zavičajne zbirke pohranjena djelomično u prostorijama Muzičke škole a djelomično u Kući Rački. U inventurnij knjizi zavičajne zbirke u koloni 16 navedeno je koje predmete je prikupila udruga Prepelinc.

Prikupljena i u inventarnoj knjizi popisana građa predstavlja osobitost i vrijednost kulturne baštine područja Grada Delnica i dokumentira život na tom prostoru. Inventurna knjiga sastavni je dio ove Odluke.

**Članak 2.**

Ovom odlukom Gradsko vijeće Grada Delnica prihvaća kao dar građu zavičajne zbirke koju je Udruga Prepelinc tijekom godina prikupila.

Također se kao dar prihvaća pogrebna kočija koja je u inventarnoj knjizi popisana pod rednim brojem 429 i kao izuzetno vrijedan predmet predložena za posebnu zaštitu kao kulturno dobro od strane Ministarstva kulture, Konzervatorskog odjela Rijeka.

Ovom Odlukom a u skladu s čl. 17. statuta Grada Delnica daljnju brigu i potrebu za restauracijom i zaštitom darovanih predmeta preuzima Grad Delnice.

**Članak 3.**

Temeljem ove Odluke svi popisani i inventarizirani predmeti od rednog broja 1-594 upisat će se u imovinu Grada Delnica.

**Članak 4.**

Također će se temeljem ove Odluke katalog odnosno inventarna knjiga građe zavičajne zbirke poslati Ministarstvu kulture, Konzervatorski odjel Rijeka u svrhu stavljanja istih pod zaštitiu kao kulturnog dobra ovog kraja što je preduvjet za dobivanje suglasnosti Ministarstva kulture za osnivanje Muzeja.

**Članak 5.**

Ovom Odlukom Gradsko vijeće ovlašćuje Gradonačelnika za potpis darovnog ugovora.

**Članak 6.**

Ova odluka stupa na snagu osmog dana od dana objave u „Službenom glasilu Grada Delnica.“

GRADSKO VIJEĆE GRADA DELNICA

Klasa:360-01/13-01/22

Ur.broj:2112-01-30-10-15-21

Delnice, 17. prosinca 2015.

Predsjednica

Nada Glad