REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

GRADSKO VIJEĆE GRADA DELNICA

n/r predsjednice Nade Glad

Na temelju članka 48. stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

PRIJEDLOG

PROGRAMA GRADNJE OBJEKATA I UREĐAJA KOMUNALNE INFRASTRUKTURE U 2016. GODINI

|  |  |
| --- | --- |
| Predlagatelj |  |
| Gradonačelnik | Pročelnica JUO |
| Ivica Knežević, dipl.iur. | Gordana Piskač, dipl.ing.građ. |

**Delnice, prosinac 2015.**

**Obrazloženje prijedloga**

**Program gradnje objekata i uređaja komunalne infrastrukture u 2016. godini**

Na temelju članka 22. stavka 4. Zakona o komunalnom gospodarstvu (“Narodne novine” broj 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 178/04, 38/09, 79/09, 49/11, 84/11, 90/11, 144/12, 56/13, 94/13 i 153/13) Predstavničko tijelo jedinice lokalne samouprave, za svaku kalendarsku godinu u skladu s predvidivim sredstvima i izvorima financiranja donosi Program gradnje objekata i uređaja komunalne infrastrukture. Program se donosi s ciljem izgradnje objekata i uređaja komunalne infrastrukture koji će omogućiti daljnji razvoj grada kao i kvalitetnije obavljanje komunalnih djelatnosti kroz bolju povezanost naselja. Programom se utvrđuje opis i opseg poslova s procjenom pojedinih troškova po programima i financijska sredstva potrebna za ostvarivanje programa, s naznakom izvora financiranja.

Izgradnja objekata i uređaja komunalne infrastrukture za javne površine, nerazvrstane ceste, javnu rasvjetu i groblja financira se iz sredstava uplaćenih po osnovi komunalnog doprinosa, šumskog doprinosa, naknada za koncesije, županijskog i državnog proračuna, Fonda za zaštitu okoliša i energetsku učinkovitost, kroz zaduživanje, te iz proračuna Grada.

Program gradnje građevina za gospodarenje komunalnim otpadom djelokrug je rada Grada Delnica a osnovom Zakona o komunalnim djelatnostima (NN 26/03-pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 56/13, 94/13, 153/13) te Zakona o održivom gospodarenju otpadom (NN 94/13).

Ukupna vrijednost programa iznosi 7.395.000,00 kn

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADSKO VIJEĆE**

KLASA:363-01/15-01/37

URBROJ: 2112-01-30-20-1-15-2

Delnice, 17.12.2014.

Temeljem članka 22. stavka 4. Zakona o komunalnom gospodarstvu (“Narodne novine” broj 36/95, 70/97, 128/99, 57/00, 129/00, 59/01, 26/03-pročišćeni tekst, 82/04, 38/09, 79/09, 49/11, 84/11 i 90/11, 144/12, 56/13, 94/13, 153/13), članka 38. Statuta Grada Delnica (“Službene novine Primorsko-goranske županije” broj 28/09 i 41/09, 11/13 i 20/13), članka 35. Zakona o lokalnoj i područnoj ( regionalnoj) samoupravi („Narodne novine“ br. 33/01, 60/01, 129/05, 109/07, 125/08 i 36/09, 150/11, 144/12), Gradsko vijeće Grada Delnica na današnjoj sjednici donosi

**Program gradnje objekata i uređaja komunalne infrastrukture u 2016. godini**

**Članak 1.**

Ovim Programom utvrđuje se građenje objekata i uređaja komunalna infrastrukture za:

|  |  |
| --- | --- |
| 1. - javne površine | 2. - održavanje čistoće |
| - nerazvrstane ceste | - odlaganje komunalnog otpada |
| - groblja | - tržnice na malo |
| - javna rasvjetu |  |

**Članak 2.**

U narednoj 2016. godini planira se izgradnja:

|  |  |  |  |  |
| --- | --- | --- | --- | --- |
|  | Poz. u pr. | **JAVNE POVRŠINE** | **OPIS STAVKE** | **PLAN 2016. (u kn)** |
| 1. | 359 | otkup zemljišta za poslovno poduzetničke i stambene zone | ova aktivnost odnosi se na otkup zemljišta uglavnom unutar granica građevinskog područja kako bi se formirale nove zone gradnje naročito poslovnih zona i poslovno stambenih, a u svrhu izgradnje komunalne infrastrukture i formiranja parcela za izgradnju novih građevina što bi bio temeljna osnova za gospodarski razvoj Grada. U 2016. godini najveći dio sredstava se planira utrošiti na plaćanje naknade za šumsko zemljište, naknade za sastojine i vrijednost opće korisnih funkcija šuma u Lučicama (Kendar) u vrijednosti od 1.208.804,21 kn. Navedeno zemljište nalazi se u zoni I1-8 Kendar. | 1.210.000,00 |
| 489 | uređenje deponija i prostora na kojem se vrši deponiranje materijala iz iskopa | - u svrhu sanacije onečišćenog terena kao i u svrhu osiguranja deponija za višak građevinskog materijala iz iskopa vrši se priprema i planiranje prostora određenih za to na javnim površinama koje su u vlasništvu Grada. Nakon zatrpavanja i uređenja tih prostora prilazi se planiranju i projektiranju u svrhu osmišljavanja javnih površina – trgova, dječjih igrališta, šetnica i parkova. | 5.000,00 |
| 363.4 | Uređenje ulaza u Delnice | U sklopu Trga goranskih drvara i šumara u Delnicama nakon dovršetka građevinskih radova i stavljanja objekta u funkciju potrebno je dovršiti opremanje objekta urbanom opremom u ovom slučaju led rasvjete na fontani i cvjetnjaku. | 50.000,00 |
| 360.6 | Uređenje centralne staze u parku | Centralna staza u Parku kralja Tomislava u dužini od 310 m te širini od 2,50 – 3,00 m rekonstruirat će se na način da se zamjeni dosadašnji postojećiasfalt novim slojem koji će biti završno obrađen u betonskim opločnicima. Investicija će biti financirana iz donacije Janeth Majnarich. | 500.000,00 |
| *UKUPNO* | | | **1.765.000,00** |
| **NERAZVRSTANE CESTE** | | |  |
| 355.6 | Lovačka ulica - infrastruktura | - dovršetak izgradnje oborinske i fekalne kanalizacije u dužini od cca 100 m na mjestu gdje je prekinuta zbog uzurpacije zemljišta koja je rješena tijekom 2015. god. Nakon toga u skladu s glavnim projektom koji je izradio „Projekt 54 „ Delnice i građevinskom dozvolom pristupit će se izgradnji prometnice, nogostupa i uređenju javnih površina. Aktivnost se planira u svrhu prijave na natječaje koji će biti raspisani za korištenje sredstava iz europskih fondova. | 2.000.000,00 |
| 359.1 | Supilova ulica | - prema izvedbenom projektu izrađenom po Geoprojekt d.d. Opatija i pripadajućem troškovniku radova nakon izmjene postojeće infrastrukture (oborinska i fekalna kanalizacija, vodovodne cijevi sa pripadajućim priključcima) pristupilo se uređenju gornjeg stroja ceste, rekonstrukciji nogostupa, pješačkih i parkirališnih zona i voznih površina. U tijeku radova na priključcima objekata na komunalnu infrastrukturu i izgradnje rasteretnog kanala oborinske odvodnje došlo je do oštećenja prolaza i platoa u Frankopanskoj ulici te je potrebno izvršiti sanaciju istih ugradnjom asfalta u debljini od 5 cm te adekvatne odvodnje oborinskih voda i sl. | 570.000,00 |
| 359.9 | Rekonstrukcija Ulice šetalište I.G.Kovačića | Ulica šetalište I.G.Kovačića je uslijed radova na rekonstrukciji Supilove ulice značajno oštećena prolaskom kamiona, strojeva i druge mehanizacije te je potrebno istu sanirati na način da se kompletno zamijeni asfalt na kolniku te da se ugradi nova oborinska i fekalna kanalizacija i po potrebi vodovod. Dužina zahvata je cca 320 m, širina kolnika je 6,00 m i ugrađuje se asfalt debljine 10 cm (6 cm BNS 16 i 4 cm AB11) | 1.700.000,00 |
| 501.5 | Projektna dokumentacija za infrastrukturu | Za potrebe izgradnje cesta i oborinske odvodnje potrebno je izraditi projektnu dokumentaciju s pripadajućim troškovnicima radova i geodetskim snimkama | 200.000,00 |
| 360.7 | Izgradnja ceste u poslovnoj zoni Kendar I Faza | Za potrebe proširenja poslovne zone I1-8 Kendar Lučice potrebno je izgraditi cestu, nogostupe, zelene i javne površine te oborinsku odvodnju i javnu rasvjetu u dužini od 170,00 m. | 600.000,00 |
|  | *UKUPNO* | | **5.070.000,00** |
| **JAVNA RASVJETA** | | |  |
| 360.1 | Manja proširenja javne rasvjete na području Grada Delnica | - tijekom proteklih godina vrši se kontinuirano proširenje javne rasvjete u manjim naseljima Grada i to na način da se iskoriste postojeći stupovi električne energije za postavljanje lampi što je znatno jeftinije a zadovoljava potrebe pojedinih sela. | 30.000,00 |
| 363.1 | Izmjena svjetiljki javne rasvjete -ekološke | - u skladu s aktivnostima u proteklim godinama kojima se vršila izmjena starih lampi sa živinim svjetiljkama sa ekološkim lampama sa visokotlačnim natrijevim žaruljama, izmjenjene su sve živine svjetiljke na teritoriju Grada Delnica osim parkovnih svjetiljaka u Parku kralja Tomislava u Delnicama. Izrađen je projekt energetski učinkovite i ekološke javne rasvjete u parkovnim dispozicijama u Gradu Delnicama od strane IPT – inženjering d.o.o. Zagreb. Predviđa se izmjeniti ukupno 75 svjetilljaka što obuhvaća i dio natrijevih svjetiljaka koje su parkovnog karaktera (Trg 138. brigade HV, Radnički dom, mali park i sl.). Postojeće natrijeve svjetiljke koje su novije i ispravne ugraditi će se na groblja gdje je potrebno a potrošnja je manja obzirom se koristi samo na blagdane. Ugraditi će se nove svjetiljke LED tehnologije koje imaju snagu od 21W, 25W, 35W, 43W i 45W osvisno o potrebama i svjetlotehničkom proračunu. Time se postiže ušteda od 70%. Projekt se namjerava prijaviti na Fond za zaštitu okoliša i energetsku učinkovitost za sufinanciranje u iznosu od 60&. | 380.000,00 |
| *UKUPNO* | | | **410.000,00** |
| **GRAĐENJE GROBLJA** | | |  |
| 363.5 | Uređenje staza na groblju | Uslijed dotrajalosti i posljedica zimskog perioda potrebno je izvršiti uređenje staza na grobljima na području Grada Delnica | 50.000,00 |
| *UKUPNO* | | | **50.000,00** |
| **UKUPNO 1.** | | | **7.295.000,00** |
|  | | |  |
| **IZVORI FINANCIRANJA** | | |  |
| Proračun Grada | | | 1.079.000,00 |
| Komunalni doprinos | | | 300.000,00 |
| Komunalna naknada | | | 250.000,00 |
| PGŽ | | | 500.000,00 |
| Državni proračun | | | 520.000,00 |
| Fond za zaštitu okoliša i energetsku učinkovitost | | | 196.000,00 |
| Šumski doprinos | | | 150.000,00 |
| Zaduživanje | | | 2.200.000,00 |
| Donacija Janeth Majnarich | | | 500.000,00 |
| Kapitalne pomoći temeljem prijenosa EU sredstava | | | 1.600.000,00 |
| UKUPNO | | | 7.295.000,00 |
| **2.** | **PROGRAM ZAŠTITE OKOLIŠA** | | |  |
| 361.3 | Izgradnja infrastrukture za potrebe reciklažnog dvorišta | Prema programu gospodarenja otpadom potrebno je izgraditi reciklažno dvorište koje je planirano na istoj lokaciji kao i pretovarna stanica u Sović Lazu. Za to je potrebno izvršiti rekonstrukciju postojeće i izgradnju nove infrastrukture (pristupna cesta, vodovod, kanalizacija, struja, telefon). | 100.000,00 |
| **UKUPNO 2.** | | | | **100.000,00** |
| **IZVORI FINANCIRANJA** | | | |  |
| Komunalna naknada | | | | 100.000,00 |
| UKUPNO | | | | 100.000,00 |
| **SVEUKUPNO 1+2** | | | | 7.395.000,00 |

**Članak 3.**

Dinamika izvođenja radova uskladiti će se s dinamikom ostvarivanja prihoda navedenih pod člankom 2. ovog Programa.

**Članak 4.**

Ovaj Program stupa na snagu osmog dana od objave u Službenim novinama Grada Delnica.

**GRADSKO VIJEĆE GRADA DELNICE**

**Predsjednica**

**Nada Glad**