REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

GRADSKO VIJEĆE GRADA DELNICA

n/r predsjednice Nade Glad

Na temelju članka 48. stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

PRIJEDLOG

PROGRAMA ODRŽAVANJA KOMUNALNE INFRASTRUKTURE U 2016. GODINI

|  |  |
| --- | --- |
| Predlagatelj |  |
| Gradonačelnik | Pročelnica JUO |
| Ivica Knežević, dipl.iur. | Gordana Piskač, dipl.ing.građ. |

**Delnice, prosinac 2015.**

**Obrazloženje prijedloga**

**Programa održavanja komunalne infrastrukture u 2016. godini**

Na temelju članka 28. stavka 1. Zakona o komunalnom gospodarstvu (“Narodne novine” broj 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 178/04, 38/09 i 79/09, 49/11, 84/11, 90/11, 144/12, 56/13, 94/13 i 153/13) Predstavničko tijelo jedinice lokalne samouprave, za svaku kalendarsku godinu u skladu s predvidivim sredstvima i izvorima financiranja donosi Program održavanja komunalne infrastrukture za djelatnosti iz članka 21. stavka 1. gore navedenog Zakona, a koje se odnose na:

- održavanje javnih površina u dijelu čišćenja javnih površina, košnje, održavanja zelenih površina, čišćenja snijega s nogostupa, održavanja dječjih igrališta, dezinsekcije i deratizacije i sl. ,

- održavanje nerazvrstanih cesta u sklopu čega je zimska služba, građevinsko održavanje cesta, oborinska odvodnja i održavanje horizontalne i vertikalne signalizacije

- održavanje javne rasvjete,

- održavanje groblja.

Programom se utvrđuje opis i opseg poslova održavanja s procjenom pojedinih troškova po djelatnostima i financijska sredstva potrebna za ostvarivanje programa, s naznakom izvora financiranja.

Prijedlog Programa izrađen je na temelju dosadašnjeg načina i obima održavanja komunalne infrastrukture i potreba koje iz toga proizlaze, kao i na temelju visine i strukture prihoda koji se planiraju u 2016. godini.

Radovi na održavanju komunalne infrastrukture financiraju se iz komunalne naknade koja je znatno umanjena iz razloga što su jedinice lokalne samouprave ostale bez tog prihoda od strane Države, a za građevine u vlasništvu Države ili MORH-a – bivša vojna skladišta V2 i V3, te vojarna i Dom HV.

Ukupna vrijednost programa iznosi 2.880.000,00 kuna, a izvori sredstava osigurati će iz sredstava uplaćenih po osnovi komunalne naknade, te iz proračuna Grada Delnica.

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADSKO VIJEĆE**

KLASA: 363-01/15-01/39

URBROJ: 2112-01-30-20-1-15-2

Delnice, 17. prosinca 2015

Temeljem članka 21. stavka 1. Zakona o komunalnom gospodarstvu (“Narodne novine” broj 36/95, 70/97, 128/99, 57/00, 129/00, 59/01, 26/03-pročišćeni tekst, 82/04, 38/09, 79/09, 49/11, 84/11, 90/11, 144/12, 56/13, 94/13, 153/13), članka 35. Zakona o lokalnoj i područnoj ( regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09 i 150/11, 144/12) i članka 38. Statuta Grada Delnica (“Službene novine Primorsko-goranske županije” broj 28/09 i 41/09, 11/13, 20/13), Gradsko vijeće Grada Delnica na današnjoj sjednici donosi

**Program održavanja komunalne infrastrukture u 2016. godini**

**Članak 1.**

Ovim Programom utvrđuje se održavanje komunalne infrastrukture na području Grada Delnica u 2016. godini, opseg radova održavanja i financijska sredstva potrebna za ostvarenje Programa.

**Članak 2.**

Održavanje komunalne infrastrukture i visina potrebnih sredstava za obavljanje djelatnosti odvodnje atmosferskih voda, održavanje čistoće u dijelu koji se odnosi na čišćenje javnih površina, održavanje javnih površina, održavanje nerazvrstanih cesta, javne rasvjete i održavanje groblja utvrđuje se kako slijedi:

|  |  |  |  |  |
| --- | --- | --- | --- | --- |
|  | **POZICIJA U PRORAČUNU** | **NAZIV PROGRAMA** | **OPIS PROGRAMA** | **PLAN 2016. (u kn)** |
| **1.** |  | ***ODRŽAVANJE JAVNIH POVRŠINA*** |  |  |
| 326  326.1 | Ostale usluge u komunalnoj djelatnosti | u skladu s pozitivnim zakonskim propisima najmanje jednom godišnje vrši se deratizacija i dezinsekcija javnih površina, te usluge veterinarske službe za hvatanje i zbrinjavanje životinja koje su bez nadzora kao i čišćenje javnih površina od uginulih životinja | 50.000,00 |
| 327 | - odvoz smeća s javnih površina kontejnerima | Odvoz smeća kontejnerima sa javnih površina prilikom čišćenja i održavanja istih | 10.000,00 |
| 329  329.1 | - čišćenje cesta i javno prometnih površina | Sastoji se od podprograma održavanje javnih i zelenih površina i održavanje javno prometnih površina, a temeljem Ugovora s komunalnim poduzećem Risnjak-Delnice d.o.o. Radovi se odnose na održavanje javnih površina, travnjaka, zelenih površina, parkova, čišćenje pijeska s cesta i nogostupa, ručno čišćenje snijega s javnih površina i nogostupa, čišćenje kanala i sl., temeljem utvrđenog cjenika. Radovi se izvode osnovom naloga stručnih službi Grada Delnica, a kontrolu vrši komunalni redar. | 780.000,00 |
| 330.1 | - održavanje i nabava dječjih igrala i urbane opreme | Na području Grada Delnica ima ukupno 9 dječjih igrališta koja su opremljena igralima koja treba redovno održavati zbog sigurnosti korištenja istih, te u pojedinim slučajevima izvršiti zamjenu uništenih igrala novima. | 30.000,00 |
| 331 | - razni nepredviđeni radovi | tijekom godine potrebno je izvršiti određene radnje na javnim površinama koje se ne mogu predvidjeti, a odnose se na hitne intervencije uslijed nastalih šteta na zemljištu ili opremi kojima se spriječava veća materijalna šteta ili uklanja opasnost za korisnike prostora. | 35.000,00 |
| 487 | - sanacija divljih deponija | ovisno o stanju na terenu vrši se procjena prioriteta čišćenja divljih deponija na čitavom teritoriju Grada Delnica, te se ovisno o obimu onečišćenja sanira nekoliko takvih lokacija. Radovi se izvode na lokacijama koje utvrdi komunalni redar ili prema dojavi građana. | 10.000,00 |
| 505.6 | - održavanje autobusnih stajališta | Popravak krovne konstrukcije i metalne konstrukcije postojećih autobusnih stajališta s izmjenom daščane oplate i trule drvene konstrukcije | 10.000,00 |
| 337 | - novogodišnje ukrašavanje Delnica,Crnog Luga i Broda na Kupi | - montaža i demontaža novogodišnje dekoracije, spajanje ukrasa na stupove javne rasvjete, nabava novih ukrasa, a poslovi se obavljaju osnovom ugovora sa komunalnim poduzećem Risnjak-Delnice d.o.o. | 40.000,00 |
|  |  | ***UKUPNO 1.*** | **965.000,00** |
|  |  | ***ODRŽAVANJE NERAZVRSTANIH CESTA*** |  |  |
| **2.** | ***355*** | ***ZIMSKA SLUŽBA*** | - Sredstva su raspoređena po mjesnim odborima u postotku koji ima pripada razmjerno kilometraži nerazvrstanih cesta koje se nalazi na područjima pojedinih mjesnih odbora. Zimsko održavanje ceste uključuje redovito čišćenje cesta i posipavanje pijeskom i soli, te po potrebi i odvoz snijega s javnih površina, a sve u skladu sa jediničnim cijenama iz četverogodišnjeg ugovora |  |
|  | zimska služba | KM nerazvrstanih cesta | **900.000,00** |
|  | MO DELNICE | 25,07 |  |
|  | MO LUČICE | 5,02 |  |
|  | MO CRNI LUG | 18,05 |  |
|  | MO BROD NA KUPI | 15,40 |  |
|  | MO TURKE | 8,60 |  |
|  | *Ukupno* | 72,14 | 900.000,00 |
|  | **SANACIJA I REKONSTRUKCIJA CESTA** |  | **475.000,00** |
| 336 | - udarne rupe | - krpanje udarnih rupa predviđa se u dvije faze: - proljetno krpanje rupa tokom travnja ili svibnja bez rezanja i posebne obrade rupa kako bi se sanirale posljedice zimskog perioda i to u Delnicama, Lučicama, Crnom Lugu i Brod na Kupi a u obimu ovisno o stupnju oštećenja koje se konstatira pregledom terena. - jesensko krpanje rupa kao priprema za predstojeći zimski period u kojem se predviđa pojedina oštećenja sanirati kvalitetnije a odluka o tome donosi se nakon obilaska terena. - saniranje oštećenja na makadam cestama u što je uključeno i izvođenje potrebnih radnji na oborinskoj odvodnji.  - s obzirom da je teško predvidjeti gdje i u kojem obimu će se pojaviti određeno oštećenje, konkretni zahvati biti će definirani nakon obilaska terena u svakom pojedinačnom nalogu za izvođenje radova. - radovi se izvode prema cjeniku iz Ugovora o održavanju nerazvrstanih cesta | 100.000,00 |
| 338 | - razni nepredviđeni popravci | - hitne intervencije na nerazvrstanim cestama koje se odnose na popravak cesta, oborinske odvodnje i sl. a koje se nisu mogle predvidjeti, nepredviđeni radovi kao posljedica određenih građevinskih radova u Delnicama i okolnim naseljima a koji se odnose na čišćenje, uređenje deponija građevinskog materijala, sitni građevinski radovi i popravci nastali uslijed korištenja prometnica i javnih površina. Hitne intervencije uslijed vremenskih nepogoda i oštećenja nastalih uslijed dotrajalosti cesta. | 90.000,00 |
| 421 | - sanacija makadam cesta | - radovi na makadam cestama na teritoriju Grada Delnica koji se sastoje od zemljanih radova, pripreme podloge za sanaciju vododerina u smislu ugradnje novog tamponskog sloja, odvodnih fila, uređenje propusta i odvodnih kanala, sanacija berma i bankina i sl. | 60.000,00 |
| 343.3 | - pojačano održavanje nerazvrstanih cesta na području Grada | - za potrebe obnove većih površina oštećenog asfalta gdje više nije moguće vršiti pojedinačne zahvate na krpanju rupa već će se morati preasfaltrirati čitava površina. To je slučaj na asfaltnim površinama u manjim mjestima (Turni, Ševali, Velika Lešnica) ili u ulicama Delnica koje nisu duži period pojačano održavane. Točne lokacije određuju se nakon zimskog perioda i snimka stanja prometnica. Radovi se vrše prema troškovniku radova koji izrađuju stručne službe Grada Delnica a temeljem cjenika koji je sastavni dio ugovora o održavanju nerazvrstanih cesta. Za pojačano održavanje nerazvrstanih cesta biti će potrebno izraditi idejne projekte i troškovnike radova te vršiti stručni i obračunski nadzor ovisno o veličini zahvata na samom objektu. | 225.000,00 |
|  | **OBORINSKA ODVODNJA** |  | **70.000,00** |
| 356 | - čišćenje slivnika i upojnih bunara | - obuhvaća radove na čišćenju slivnika i cijevi oborinske odvodnje u naselju Delnice prvenstveno u Lujzinskoj, Supilovoj, Amerikanskoj te upojnih bunara u Delnicama (u ulici Bana J.Jelačića, Šet I.G.Kovačića, u Sajmišnoj, Kamenitoj ulici, u ulici Kralja Petra Krešimira IV, kod Srednje škole,i dr.), te, prema potrebi, i čišćenje slivnika u Brodu na Kupi i Crnom Lugu, a sve prema cjeniku iz Ugovora o čišćenju i održavanju slivnika oborinske kanalizacije | 30.000,00 |
| 358 | - razni nepredviđeni popravci | - tijekom godine potrebno je izvršiti rekonstrukciju i interpolaciju pojedinih dijelova oborinske kanalizacije koja je dotrajala, a nemoguće je predvidjeti na kojem mjestu i u kojem obimu će se radovi izvršavati. Najveći zahvati događaju se na mjestima gdje su stare betonske cijevi koje se uslijed ispiranja tla urušavaju. | 40.000,00 |
|  | **HORIZONTALNA I VERTIKALNA SIGNALIZACIJA** |  | **50.000,00** |
| 341 | * popravak i održavanje horizontalne signalizacije | - obilaskom terena utvrđuje se potreba bojenja horizontalne signalizacije - obilježavanje pješačkih prijelaza, parkirališta, voznih traka, postavljanje odbojnika i sl., a poslovi se obavljaju osnovom ugovora sa komunalnim poduzećem Risnjak-Delnice d.o.o. | 25.000,00 |
| 342 | * popravak i održavanje vertikalne signalizacije | -prema potrebi planira se postava, nabava i popravak prometnih znakova, semafora i slično na svim nerazvrstanim cestama i javnim površinama na teritoriju Grada Delnica, a poslovi se obavljaju osnovom ugovora sa komunalnim poduzećem Risnjak-Delnice d.o.o. | 25.000,00 |
|  | ***UKUPNO 2.*** | | **1.495.000,00** |
| **3.** |  | **ODRŽAVANJE JAVNE RASVJETE** |  |  |
| 347 | - održavanje javne rasvjete | - u skladu s omjerom zastupljenosti javne rasvjete u pojedinim naseljima te u skladu s njenom starosti prema dojavama s terena i mjesečnim pregledima izvršiti će se popravak javne rasvjete a prema Ugovoru o održavanju javne rasvjete kojim su definirane jedinične cijene.Grad Delnice ima ukupno 980 rasvjetnih. Živine svjetiljke se kontinuirano mijenjaju natrijevim u skladu s zakonskom obvezom. Očekuje se stoga više zahvata na stupovima koji su stari i oštećeni, te zamjeni kablova koji su također u vrlo lošem stanju. | 100.000,00 |
| 349 | - utrošak električne energije za javnu rasvjetu | - prema dosadašnjim iskustvima u potrošnji el.energije za javnu rasvjetu a uračunavajući sva proširenja te ugradnju štednih svjetiljki predviđaju se sredstva za tu namjenu | 300.000,00 |
| 350 | - razni nepredviđeni radovi | - hitne intervencije koje su uzrokovane nepredviđenim oštećenjima na javnoj rasvjeti ili nepredviđenim potrebama za interpolaciju i sl. | 20.000,00 |
|  |  | ***UKUPNO 3.*** | **420.000,00** |
| **4.** |  | ***ODRŽAVANJE GROBLJA*** |  |  |
| 351.1 | - čišćenje, košnja, popravci mrtvačnica | - ova aktivnost odnosi se na pomoć iz proračuna da se pokrije izvedene radove na tekućem održavanju koji se ne mogu financirati iz grobarina, manji popravci na objektima mrtvačnica (popravak krova, konstrukcije, stolarije i uređenja okoliša mrtvačnice) i sl. Radovi se izvode preko komunalne tvrtke „Risnjak“ d.o.o. Delnice s kojom Grad ima sklopljen Ugovor o održavanju. | 0,00 |
| 352.1 | - razni nepredviđeni radovi | - pripomoć pri uređenju groblja na teritoriju Grada Delnica poduzeću Risnjak-Delnice d.o.o. koje je zaduženo za održavanje groblja a odnosi se na Nabavku opreme i sitne građevinske radove na infrastrukturi i stazama - groblja u Delnicama, Turkima, Razlogama, Crnom Lugu, Kuželju, Hrvatskom, Marija Troštu, Zagoliku | 0,00 |
|  |  | ***UKUPNO 4.*** | **0,00** |
|  | | **Sveukupno 1+2+3+4** | | **2.880.000,00** |
|  | | **IZVORI FINANCIRANJA** | | |
|  | | Komunalna naknada za 2016. | Redovni priliv sredstava po osnovi komunalne naknade za 2016. | 2.810.000,00 |
|  | | Prihodi od zakupa javnih površina |  | 70.000,00 |
|  | |  |  |  |
|  | | **Ukupno** | | **2.880.000,00** |

**Članak 3.**

Dinamika izvođenja radova uskladiti će se s dinamikom ostvarivanja prihoda navedenih u članku 2. ovog Programa.

**Članak 4.**

Ovoj Program stupa na snagu osmog dana od objave u Službenim novinama Grada Delnica.

**GRADSKO VIJEĆE GRADA DELNICA**

**Predsjednica**

**Nada Glad**